Knut Sevaldsen Bang

Knut Sevaldsen Bang (født 1633 i Christiania, død 1694) var en norsk prest, forfatter og kobberstikker. 

 Biografi 
Han var sønn av magister, sogneprest Sevald Thomesen og hustru Margrethe Bang. Etter farens død i 1650 kom han til Danmark, hvor han ble sendt på Sorø Akademi. 1656 ble han dimittert av rektor Hans Sørensen Leth. 1662 ble Bang prest til Toten i Christiania Stift (se Hoff kirke på Lena i Østre Toten). Han etterfulgte sin nyss avdøde farbror magister Niels Thomessøn. I 1690 ble han tillikemed prost i Hadelands Prosti. 

Han giftet seg med Inger Blix som var datter av rådmannen i Fredrikstad, han Thomas Blix.

Bang skal ha vært hissig av natur, og hadde følgende en del stridigheter i sitt embete. Bang, Knut Sevaldsen, Dansk biografisk Lexikon. Besøkt 12. september 2016 Han utga flere religiøse skrifter, deriblant En ny Salmebog for Guds Børn i  Totens Menighed (1679) og katekismeforklaringen Dend søde oc velsmagende Catechismi Bryst-Melck (1681). Han etterlot seg også et manuskript med tittelen Ordbog eller Lexicon over Alle ... Banninger fra a. til o.Bang, Knut Sevaldsen, Norsk biografisk leksikon. Besøkt 12. september 2016

 Kobberstikker 
Bang regnes som en av Norges første kobberstikkere.Bang, Knut Sevaldsen, Salmonens konversationsleksikon. Besøkt 12. september 2016 Han har blant annet stukket tittelkobberet til sin egen bok Dend søde oc velsmagende Catechismi Bryst-Melck.Fett, Harry: Norges kirker i det 16de og 17de aarhundrede, Kristiania, 1911  Her ser man melk strømme fra Kristi bryster, mens engler samler den opp i et kar hvorom menigheten er plassert. I medaljonger rundt om illustreres enkle, moralske råd som Act tiden vel. Tenck paa din Siel og Som Hønen sine, Vâr du saa dine.

 Referanser 

Kategori:Norske lutherske prester
Kategori:Norske gravører
Kategori:Personer fra Oslo
Kategori:Fødsler i 1633
Kategori:Dødsfall i 1694